ai4bharat/Pralekha huggingface dataset:
સ્વાસ્થ્ય અને પરિવાર કલ્યાણ મંત્રાલય
કોવિડ-19 રસીકરણ અપડેટ
રાજ્યો/કેન્દ્રશાસિત પ્રદેશોમાં 25.87 કરોડથી વધુ રસી પૂરી પાડવામાં આવી
રાજ્યો/કેન્દ્રશાસિત પ્રદેશો પાસે રસી આપવા માટે હજી પણ 1.12 કરોડથી વધુ રસી ઉપલબ્ધ
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો/કેન્દ્રશાસિત પ્રદેશોને નિઃશુલ્ક કોવિડ રસી આપીને મદદ કરી રહી છે. આ ઉપરાંત, ભારત સરકાર રાજ્યો/કેન્દ્રશાસિત પ્રદેશો દ્વારા રસીની પ્રત્યક્ષ ખરીદીને પણ સુગમ બનાવતી રહી છે. રસીકરણ ટેસ્ટ, ટ્રેક, ટ્રીટ તેમજ કોવિડ યોગ્ય વલણની સાથે મહામારીના નિયંત્રણ તેમજ સંચાલન માટે ભારત સરકારની વ્યાપક રણનીતિનો એક આંતરિક હિસ્સો છે.
કોવિડ-19 રસીકરણની ઉદાર અને ઝડપી તબક્કા-3 વ્યૂહરચનાનો અમલ 1 મે 2021થી શરૂ થયો છે.
આ વ્યૂહરચના હેઠળ, પ્રત્યેક મહિને ભારત સરકાર દ્વારા કોઈપણ ઉત્પાદકની સેન્ટ્રલ ડ્રગ લેબોરેટરી  દ્વારા માન્ય 50 ટકા રસી લેવામાં આવશે. આ રસીઓ રાજ્ય સરકારોને વિના મૂલ્યે પૂરી પાડવાનું ચાલુ રાખશે, જેમ તે પહેલાથી જ કરતી આવી છે.
ભારત સરકારે મફત કેટેગરી અને સીધી રાજ્ય પ્રાપ્તિ બંને કેટેગરી દ્વારા રાજ્યો/કેન્દ્રશાસિત પ્રદેશોને 25.87 કરોડ  થી વધુ રસી પૂરી પાડી છે.
તેમાંથી, બગાડ સહિતનો કુલ વપરાશ 24,76,58,855 રસી  થયો છે.
રાજ્યો/કેન્દ્રશાસિત પ્રદેશોમાં હજી પણ રસી આપવા માટે 1.12 કરોડ  થી વધુ કોવિડ રસી ઉપલબ્ધ છે.
ઉપરાંત 10 લાખ થી વધુ  રસીના ડોઝ પહોંચાડવામાં આવશે, જે આગામી 3 દિવસની અંદર રાજ્યો / કેન્દ્રશાસિત કેન્દ્રો દ્વારા પ્રાપ્ત કરવામાં આવશે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સ્વાસ્થ્ય અને પરિવાર કલ્યાણ મંત્રાલય
પ્રધાનમંત્રી ગરીબ કલ્યાણ પેકેજ: કોવિડ-19 સામે લડી રહેલા સ્વાસ્થ્ય કર્મચારીઓ માટે વીમા યોજના
પ્રધાનમંત્રી ગરીબ કલ્યાણ પેકેજ અંતર્ગત કરવામાં આવેલી જાહેરાત અનુસાર, ‘પ્રધાનમંત્રી ગરીબ કલ્યાણ પેકેજ: કોવિડ-19 સામે લડી રહેલા સ્વાસ્થ્ય કર્મચારીઓ માટે વીમા યોજના’ શરૂ કરવા માટે નીચે દર્શાવેલી શરતો સાથે મંજૂરી આપવામાં આવી છે.
- આમાં નેવું  દિવસ સુધી અંદાજે 22.12 લાખ જાહેર સ્વાસ્થ્ય સંભાળ પ્રદાતાઓને રૂપિયા 50 લાખનું વીમા કવચ આપવામાં આવશે જેમાં કોવિડ-19થી અસરગ્રસ્ત દર્દીઓના સીધા સંપર્કમાં આવતા અને તેમની સંભાળ લેતા સામુદાયિક કામદારો અને જેમને આવા દર્દીઓના કારણે ચેપ લાગવાનું જોખમ હોય તેમને સમાવી લેવામાં આવ્યા છે. તેમાં કોવિડ-19 બીમારીને નિયંત્રણમાં લેતી વખતે થતા આકસ્મિક મૃત્યુની સ્થિતિને પણ આવરી લેવામાં આવી છે.
- હાલમાં ઉભી થયેલી અભૂતપૂર્વ સ્થિતિને ધ્યાનમાં રાખીને, રાજ્ય/ કેન્દ્ર સરકારની હોસ્પિટલો/ કેન્દ્ર/રાજ્ય/કેન્દ્ર શાસિત પ્રદેશોની સ્વાયત્ત હોસ્પિટલો, AIIMS અને INI/ કેન્દ્રીય મંત્રાલયની હોસ્પિટલો દ્વારા જરૂરિયાત અનુસાર રાખવામાં આવેલા ખાનગી હોસ્પિટલના સ્ટાફ/ નિવૃત્ત/ સ્વયંસેવકો/ સ્થાનિક શહેરી એકમો/ કોન્ટ્રાક્ટ/ દૈનિક વેતન/ હંગામી/ આઉટસોર્સ કરેલા સ્ટાફને પણ કોવિડ-19 સંબંધિત જવાબદારીઓમાં સમાવી લેવામાં આવ્યા છે. આ કેસોને પણ આવરી લેવામાં આવશે જે આરોગ્ય અને પરિવાર કલ્યાણ મંત્રાલય દ્વારા ઉપલબ્ધ કરાવવામાં આવેલા આંકડાઓને આધિન રહેશે.
- આ યોજના અંતર્ગત આપવામાં આવતો વીમો લાભાર્થી દ્વારા લેવામાં આવેલા કોઇપણ અન્ય વીમા કવચથી ઉપર અને તે સિવાય રહેશે.
GP/DS
(
પ્રધાનમંત્રીનું કાર્યાલય
આ જાતિગત ન્યાયનો વિજય છે અને સમાજમાં સમાનતા લાવશેઃ ત્રણ તલાક બિલ પસાર થવા પર પ્રધાનમંત્રીની પ્રતિક્રિયા
પ્રધાનમંત્રી શ્રી નરેન્દ્ર મોદીએ મુસ્લિમ મહિલા  બિલ, 2019ને સંસદનાં બંને ગૃહોમાં સમર્થન આપનાર તમામ રાજકીય પક્ષો અને સાંસદોનો આભાર માન્યો હતો. એમણે જણાવ્યું હતું કે, સમર્થન આપનારા તમામ સાંસદોએ આ પ્રસંગે રાજકારણથી ઉપર ઉઠીને વિચાર્યું છે અને તેમનું આ પગલું ભારતનાં ઇતિહાસમાં હંમેશા યાદ રહેશે.
પ્રધાનમંત્રી શ્રેણીબદ્ધ ટ્વીટ કરીને જણાવ્યું હતું કે, “જૂની અને મધ્યયુગીન પરંપરાને છેવટે ઇતિહાસની કચરાપેટીમાં પધરાવી દેવાઈ છે! સંસદે ત્રણ તલાક નાબૂદ કર્યા છે અને મુસ્લિમ મહિલાઓ સાથેની અન્યાયી ઐતિહાસિક પરંપરાનો અંત આવી ગયો છે. આ જાતિગત ન્યાયનો વિજય છે અને તે સમાજમાં સમાનતા લાવશે. ભારત આજે ખુશ છે!”
તેમણે વધુમાં ટ્વીટ કર્યું હતું કે, “આ પ્રસંગે ત્રણ તલાકની પરંપરાને કારણે અન્યાયથી પીડિત એ મુસ્લિમ મહિલાઓનાં નોંધપાત્ર સાહસને સલામ કરીએ છીએ. ત્રણ તલાક મહિલા સશક્તીકરણમાં યોગદાન આપશે અને આપણાં સમાજમાં મહિલાઓને યોગ્ય સન્માન મળશે.”
RP
(Visitor Counter : 122
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 97.79 કરોડ લોકોને રસી આપવામાં આવી
છેલ્લા 24 કલાકમાં 13,596 નવા કેસ. 230 દિવસમાં સૌથી ઓછા કેસ.
સક્રિય કેસ કુલ કેસના 1% કરતા ઓછા છે, હાલમાં 0.56% છે; માર્ચ 2020 પછી સૌથી ઓછા
ભારતમાં સક્રિય કેસનું ભારણ 1,89,694 થયું, 221 દિવસમાં સૌથી ઓછું
સાજા થવાનો દર હાલમાં 98.12% નોંધાયો, માર્ચ 2020 પછી સૌથી વધુ
છેલ્લા 24 કલાકમાં 19,582 દર્દીઓ સાજા થયા, કુલ વધીને 3,34,39,331 દર્દીઓ સાજા થયા
સાપ્તાહિક પોઝિટિવીટી દર છેલ્લા 115 દિવસથી 3% કરતા ઓછો થઈ ગયો છે, હાલમાં 1.37% છે
દૈનિક પોઝિટિવીટી દર 1.37% પહોંચ્યો, છેલ્લા 49 દિવસથી 3% કરતા ઓછો
કુલ 59.19 કરોડ પરીક્ષણો કરવામાં આવ્યા
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 168
પ્રધાનમંત્રીનું કાર્યાલય
પ્રધાનમંત્રી 27 ઓક્ટોબરના રોજ ઉત્તરપ્રદેશના પીએમ સ્વનિધિ યોજનાના લાભાર્થીઓ સાથે સંવાદ કરશે
પ્રધાનમંત્રી શ્રી નરેન્દ્ર મોદી 27 ઓક્ટોબરના રોજ સવારે 10:30 વાગ્યે ઉત્તર પ્રદેશના પ્રધાનમંત્રી સ્વનિધિ યોજનાના લાભાર્થીઓ સાથે વીડિયો કોન્ફરન્સિંગના માધ્યમથી સંવાદ કરશે. આ પ્રસંગે ઉત્તર પ્રદેશના મુખ્યમંત્રી પણ ઉપસ્થિત રહેશે.
પ્રધાનમંત્રી શેરી વિક્રેતાઓની આત્મનિર્ભર નિધિ  યોજના 1 જૂન, 2020ના રોજ કોવિડ -19 દ્વારા અસરગ્રસ્ત, ગરીબ શેરી વિક્રેતાઓને આજીવિકા પ્રવૃત્તિઓ ફરી શરૂ કરવામાં મદદ કરવા માટે શરૂ કરવામાં આવી હતી. આજદિન સુધીમાં આ યોજના હેઠળ કુલ 24 લાખથી વધુ અરજીઓ મળી છે, જેમાંથી 12 લાખથી વધુ અરજીઓને મંજૂરી આપવામાં આવી છે અને 5.35 લાખ જેટલી લોનનું વિતરણ કરવામાં આવ્યું છે. ઉત્તર પ્રદેશ રાજ્યમાંથી 6 લાખથી વધુ અરજીઓ નોંધવામાં આવી છે. જેમાંથી લગભગ 3.27 લાખને મંજૂરી આપવામાં આવી છે અને 1.87 લાખ લોનનું વિતરણ કરવામાં આવ્યું છે.
ઉત્તરપ્રદેશમાંથી યોજનાના તમામ લાભાર્થીઓ આ સંવાદના સાક્ષી બનશે. તેનું ડીડી ન્યૂઝ ઉપર જીવંત પ્રસારણ પણ કરવામાં આવશે.
SD/GP/BT
(
PIB Headquarters
કોવિડ-19 અંગે PIBનું દૈનિક બુલેટિન
|
|
- દેશમાં પ્રથમ વખત એક જ દિવસમાં સાજા થનારાની સંખ્યા 4 લાખ કરતાં વધારે નોંધાઇ
- પ્રધાનમંત્રીએ કોવિડ-19ની પરિસ્થિતિ અંગે રાજ્ય અને જિલ્લા અધિકારીઓ સાથે ચર્ચા કરી
- રેલવેએ તેની હોસ્પિટલો માટે 86 ઓક્સિજન પ્લાન્ટ્સ સ્થાપ્યા
#Unite2FightCorona
#IndiaFightsCorona
PRESS INFORMATION BUREAU
MINISTRY OF INFORMATION AND BROADCASTING
GOVERNMENT OF INDIA
દેશમાં પ્રથમ વખત એક જ દિવસમાં સાજા થનારાની સંખ્યા 4 લાખ કરતાં વધારે નોંધાઇ
For Details: https://pib.gov.in/PressReleasePage.aspx?PRID=1719558
પ્રધાનમંત્રીએ કોવિડ-19ની પરિસ્થિતિ અંગે રાજ્ય અને જિલ્લા અધિકારીઓ સાથે ચર્ચા કરી
or Details; https://pib.gov.in/PressReleasePage.aspx?PRID=1719416
રેલવેએ તેની હોસ્પિટલો માટે 86 ઓક્સિજન પ્લાન્ટ્સ સ્થાપ્યા
For Details: https://pib.gov.in/PressReleasePage.aspx?PRID=1719555
SD/GP/JD
(Visitor Counter : 116
પ્રધાનમંત્રીનું કાર્યાલય
પ્રધાનમંત્રી શ્રીએ ભારતની સમૃદ્ધ સંગીત પરંપરાને જાળવી રાખવા અને ઉજવવાના પ્રયાસોની પ્રશંસા કરી
પ્રધાનમંત્રી શ્રી નરેન્દ્ર મોદીએ ભારતની સમૃદ્ધ સંગીત પરંપરાને જાળવી રાખવા અને તેની ઉજવણી કરવાના પ્રયાસોની પ્રશંસા કરી છે. શ્રી મોદીએ કહ્યું છે કે તે આપણા યુવાનો અને આપણી સંસ્કૃતિ વચ્ચેના જોડાણને વધુ ગાઢ બનાવશે.
કાલા રામનાથના ટ્વીટના જવાબમાં પ્રધાનમંત્રી શ્રીએ કહ્યું;
"અસાધારણ પ્રયાસ, ભારતની સમૃદ્ધ સંગીત પરંપરાને જાળવવા તેમજ ઉજવવા માટેના જુસ્સા અને સમર્પણનું સૂચક છે. મને ખાતરી છે કે તે આપણા યુવાનો અને આપણી સંસ્કૃતિ વચ્ચેના જોડાણને વધુ ગાઢ બનાવશે."
YP/GP/JD
(
પ્રધાનમંત્રીનું કાર્યાલય
પ્રધાનમંત્રીએ રામ નવમીના પર્વ પર લોકોને શુભેચ્છા પાઠવી
નવી દિલ્હી, 04-04-2017
પ્રધાનમંત્રી શ્રી નરેન્દ્ર મોદીએ રામ નવમીના પર્વ પર લોકોને શુભેચ્છા પાઠવી હતી.
પ્રધાનમંત્રીએ કહ્યું કે, “રામનવમીના પાવન અવસરે દેશવાસીઓને શુભકામનાઓ.”
AP/J.Khunt/GP
(Visitor Counter : 9
પ્રધાનમંત્રીનું કાર્યાલય
પ્રધાનમંત્રીએ કાશીમાં દેવ દિવાળીની ઉજવણીની ઝલક શેર કરી
પ્રધાનમંત્રી શ્રી નરેન્દ્ર મોદીએ કાશીમાં દેવ દિવાળીની ઉજવણીની સુંદર ઝલક શેર કરી છે.
પ્રધાનમંત્રીએ ટ્વીટ કર્યું;
"કાશીની અદ્ભુત અને અલૌકિક દેવ દિવાળી આકર્ષક છે! આ પ્રાચીન અને પવિત્ર શહેરમાં ઉજવણીની થોડી ઝલક..."
"દેવ દિવાળી ખાસ છે અને કાશીમાં દેવ દિવાળી એ પણ વધુ યાદગાર છે. કાશીના શાશ્વત શહેરની આ ભવ્ય તસવીરો પર એક નજર નાખો..."
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ ખેલો ઇન્ડિયા ગેમ્સના સફળ સમાપન માટે આસામની સરકાર અને લોકોને અભિનંદન પાઠવ્યા
22 ફેબ્રુઆરીથી 1લી માર્ચ દરમિયાન ઓડિશાના કટક અને ભુવનેશ્વરમાં યોજાનારી 'ખેલો ઇન્ડિયા યુનિવર્સિટી ગેમ્સ'ની ખેલ ઇન્ડિયા યુથ ગેમ્સની પ્રથમ આવૃત્તિની જેમ દર વર્ષની જેમ યોજશે
આજે પોતાના ‘મન કી બાત’માં પ્રધાનમંત્રીએ સરકાર, આસામના લોકો અને સહભાગીઓને 'ખેલો ઇન્ડિયા ગેમ્સ'ના સફળ સમાપન બદલ અભિનંદન પાઠવ્યા હતા
પ્રધાનમંત્રીએ કહ્યું કે, ખેલો ઇન્ડિયા ગેમ્સમાં વિવિધ રાજ્યોના 6 હજાર જેટલા ખેલાડીઓ ભાગ લીધો હતા. 80 વિક્રમો તૂટી ગયા અને આ 80 વિક્રમોમાંથી 56 આપણી દીકરીઓ દ્વારા તોડવામાં આવ્યા હતા. તેમણે વધુમાં કહ્યું કે, 2018માં, જ્યારે 'ખેલો ઇન્ડિયા ગેમ્સ'ની શરૂઆત કરવામાં આવી હતી, ત્યારે પાંત્રીસસો ખેલાડીઓએ ભાગ લીધો હતો, પરંતુ માત્ર ત્રણ વર્ષમાં ખેલાડીઓની સંખ્યા વધીને 6 હજારથી વધુ થઈ ગઈ છે, જેનો અર્થ એ થાય છે કે તે લગભગ બમણા થઈ ગયા.
‘મન કી બાત’માં પ્રધાનમંત્રીએ આજે ભાગ લેનારા બાળકો અને તેમના માતાપિતાની પ્રેરણાદાયી વાતો કહી હતી. તેમાંથી એક તામિલનાડુના યોગનાથનની વાત જણાવતા પ્રધાનમંત્રીએ કહ્યું કે, “યોગનાથન તામિલનાડુમાં બીડી બનાવે છે, પરંતુ તેમની પુત્રી પૂર્ણશ્રીએ વેઇટ લિફ્ટિંગમાં સૂવર્ણ ચંદ્રક મેળવીને દરેકનું દિલ જીત્યું.”
તેમણે ગુવાહાટીમાં યુથ ગેમ્સમાં સાયકલ ચલાવવામાં 200 મીટર સ્પ્રિન્ટ ઇવેન્ટમાં સૂવર્ણ ચંદ્રક જીતનારા ડેવિડ વિશે પણ જણાવ્યું હતું. કાર-નિકોબારનો ડેવિડ એક એવો બાળક છે, જેણે પોતાના માતાપિતા ગુમાવી દીધા છે, તેના કાકા ઇચ્છતા હતા તે કે એક ફૂટબોલર બને અને તેથી જ તેનું નામ પ્રખ્યાત ફૂટબોલર ડેવિડ બેકહામ પરથી ડેવિડ રાખવામાં આવ્યું હતું. પરંતુ યુવાન ડેવિડ સાયકલ ચલાવવાની કવાયતમાં હતો. તેની પસંદગી 'ખેલો ઇન્ડિયા' હેઠળ કરવામાં આવી હતી અને આજે તેણે સાયક્લિંગમાં એક નવો વિક્રમ સ્થાપ્યો છે.
પ્રધાનમંત્રીએ મુંબઇની કરિના શાંતાની પ્રેરણાદાયી વાર્તા પણ જણાવી હતી. કરિનાએ સ્વિમિંગમાં 100 મીટર બ્રેસ્ટસ્ટ્રોક ઇવેન્ટમાં ભાગ લીધો અને અંડર -17 કેટેગરીમાં સૂવર્ણ ચંદ્રક જીત્યો હતો તેમજ નવો રાષ્ટ્રીય વિક્રમ પણ સ્થાપ્યો. જોકે, 10માં ધોરણની વિદ્યાર્થીની કરિના માટે એક એવો પણ સમય હતો જ્યારે તેની ઘૂંટણની ઈજાને કારણે તાલીમ છોડવી પડી હતી. પરંતુ કરિના અને તેની માતા હિંમત હાર્યા નહીં અને આજે એમના ધૈર્યનું પરિણામ આપણા સૌની સામે છે.
પ્રધાનમંત્રીએ કહ્યું, “આપણે બધા જાણીએ છીએ કે નેશનલ ગેમ્સ એક મંચ છે, જ્યાં ખેલાડીઓને અન્ય રાજ્યોની સંસ્કૃતિથી પરિચિત થવા ઉપરાંત તેમના જુસ્સો દર્શાવવાની તક મળે છે. તેથી, અમે દર વર્ષે 'ખેલો ઇન્ડિયા યુથ ગેમ્સ'ની તર્જ પર 'ખેલો ઇન્ડિયા યુનિવર્સિટી ગેમ્સ' યોજવાનું નક્કી કર્યું છે.
આવતા મહિને 22મી ફેબ્રુઆરીથી 1લી માર્ચ દરમિયાન ઓડિશાના કટક અને ભુવનેશ્વરમાં 'ખેલો ઇન્ડિયા યુનિવર્સિટી ગેમ્સ'ની પ્રથમ આવૃત્તિનું આયોજન કરવામાં આવ્યું છે અને આ રમતોમાં ભાગ લેવા માટે 3000થી વધુ ખેલાડીઓ ક્વૉલિફાય થયા છે.
ફિટ ઇન્ડિયા
સકારાત્મક પરિણામ લાવવા માટે પ્રધાનમંત્રીએ 'ફિટ ઇન્ડિયા સ્કૂલ' અભિયાનની પ્રશંસા કરી હતી. તેમણે કહ્યું કે 65,૦૦૦થી વધુ શાળાઓએ ઓનલાઇન નોંધણી દ્વારા 'ફિટ ઇન્ડિયા સ્કૂલ' પ્રમાણપત્રો મેળવ્યાં છે. તેમણે દેશની બાકીની શાળાઓને શારીરિક પ્રવૃત્તિ અને રમત-ગમતને શિક્ષણ સાથે સંકલિત કરવા અને તેમની શાળા 'ફીટ સ્કૂલ' બને તે સુનિશ્ચિત કરવા વિનંતી કરી હતી.
SD/RP/DS
(Visitor Counter : 191
પ્રધાનમંત્રીનું કાર્યાલય
પ્રધાનમંત્રી સ્ટેચ્યુ ઑફ યુનિટી રાષ્ટ્રને સમર્પિત કરશે
પ્રધાનમંત્રી શ્રી નરેન્દ્ર મોદી તા. 31 ઓગસ્ટ 2018ના રોજ ગુજરાતમાં કેવડિયા કોલોની ખાતે વિશ્વની સૌથી ઊંચી પ્રતિમા “સ્ટેચ્યુ ઑફ યુનિટી” રાષ્ટ્રને સમર્પિત કરશે.
સરદાર વલ્લભભાઈ પટેલની જન્મજયંતિ પ્રસંગે તેમની 182 મીટર ઊંચી પ્રતિમા ગુજરાતના નર્મદા જિલ્લામાં કેવડિયા કોલોની ખાતે લોકાર્પિત થશે.
આ સમારંભના પ્રારંભ પ્રસંગે પ્રધાનમંત્રી અને અન્ય મહાનુભાવો કળશમાં માટી અને નર્મદાનાં જળ સિંચીને “સ્ટેચ્યુ ઑફ યુનિટી” રાષ્ટ્રને સમર્પિત કરશે. પ્રધાનમંત્રી એક લીવર દબાવીને મૂર્તિનો વર્ચ્યુઅલ અભિષેક કરશે.
પ્રધાનમંત્રી ત્યાં ઉપસ્થિત જન સમુદાયને સંબોધન પણ કરશે.
ત્યારબાદ પ્રધાનમંત્રી વૉલ ઑફ યુનિટી ખાતે આવશે અને તેનું ઉદઘાટન કરશે. સ્ટેચ્યુ ઑફ યુનિટીના ચરણોમાં પ્રધાનમંત્રી વિશેષ પ્રાર્થના પ્રસ્તુત કરશે. તેઓ સંગ્રહાલય અને પ્રદર્શન તથા વ્યૂઅર્સ ગેલેરીની મુલાકાત લેશે. આ ગેલેરી 153 મીટર ઊંચે આવેલી છે અને તેમાં 200 મુલાકાતીઓ સુધીની સંખ્યાનો એક સાથે સમાવેશ કરી શકાય છે. આ સ્થળેથી સરદાર સરોવર બંધ, તેના જળાશય અને સાપુતારા તથા વિંધ્ય પર્વતમાળાનું નયનરમ્ય દ્રશ્ય નિહાળી શકાય છે.
લોકાર્પણ સમારોહ પ્રસંગે ભારતીય હવાઈ દળના વિમાનો ફ્લાયપાસ્ટ કરશે અને વિવિધ ટુકડીઓ દ્વારા સાંસ્કૃતિક કાર્યક્રમો પણ યોજાશે.
(Visitor Counter : 162
પ્રધાનમંત્રીનું કાર્યાલય
છેલ્લા 4 વર્ષમાં નળના પાણીના કનેક્શનની સંખ્યા 3 કરોડથી વધીને 13 કરોડ પર પહોંચતાં પ્રધાનમંત્રી શ્રીએ પ્રશંસા કરી
પ્રધાનમંત્રી શ્રી નરેન્દ્ર મોદીએ માત્ર 4 વર્ષમાં નળના પાણીના કનેકશનના 3 કરોડથી વધીને 13 કરોડના આંકડાને સ્પર્શવા બદલ લોકોને અભિનંદન પાઠવ્યા છે. પ્રધાનમંત્રીએ કહ્યું કે જલ જીવન મિશન લોકોને સ્વચ્છ પાણી ઉપલબ્ધ કરાવવા અને જીવનની સરળતા અને જાહેર આરોગ્ય વધારવા માટે એક સીમાચિહ્નરૂપ સાબિત થઈ રહ્યું છે.
કેન્દ્રીય મંત્રી શ્રી ગજેન્દ્ર સિંહ શેખાવતની પોસ્ટના જવાબમાં, પ્રધાનમંત્રીએ X પર પોસ્ટ કર્યું:
"इस शानदार उपलब्धि के लिए बहुत-बहुत बधाई! ग्रामीण भारत के मेरे परिवारजनों तक पीने का शुद्ध पानी पहुंचे, इस दिशा में ‘जल जीवन मिशन’ मील का पत्थर साबित होने जा रहा है। यह ना सिर्फ उनकी परेशानियों को दूर करने में मददगार बना है, बल्कि उनके बेहतर स्वास्थ्य को भी सुनिश्चित कर रहा है।"
CB/GP/JD
(
સ્વાસ્થ્ય અને પરિવાર કલ્યાણ મંત્રાલય
ભારતનું સંચિત કોવિડ-19 રસીકરણ કવરેજ લગભગ 188.19 કરોડને પાર
12-14 વર્ષની વય જૂથ માટે 2.75 કરોડથી વધુ રસીના ડોઝ આપવામાં આવ્યા છે
ભારતમાં સક્રિય કેસનું ભારણ આજે 16,279
છેલ્લા 24 કલાકમાં 2,927 દૈનિક નવા કેસ નોંધાયા
સાજા થવાનો દર હાલમાં 98.75%
સાપ્તાહિક પોઝિટિવિટી દર 0.59%
આજે સવારે 7 વાગ્યા સુધીના કામચલાઉ અહેવાલો મુજબ ભારતનું COVID-19 રસીકરણ કવરેજ 188.19 Cr  ને વટાવી ગયું છે. આ 2,31,48,146 સત્રો દ્વારા હાંસલ કરવામાં આવ્યું છે.
12-14 વર્ષની વય જૂથ માટે કોવિડ-19 રસીકરણ 16 માર્ચ, 2022ના રોજ શરૂ કરવામાં આવ્યું હતું. અત્યાર સુધીમાં, 2.75 કરોડ ) થી વધુ કિશોરોને COVID-19 રસીના પ્રથમ ડોઝ સાથે આપવામાં આવ્યા છે. તેવી જ રીતે, 18-59 વર્ષની વય જૂથ માટે કોવિડ-19 સાવચેતી ડોઝ એડમિનિસ્ટ્રેશન પણ એટલે કે 10મી એપ્રિલ 2022 પછી શરૂ થયું હતું. અત્યાર સુધીમાં, સાવચેતીના 5,17,547 ડોઝ આપવામાં આવ્યા હતા.
આજે સવારે 7 વાગ્યા સુધીના કામચલાઉ અહેવાલ મુજબ સંચિત આંકડાના વિભાજનમાં નીચેનાનો સમાવેશ થાય છે:
|
|
સંચિત વેક્સિન ડોઝ કવરેજ
|
|
HCWs
|
|
પ્રથમ ડોઝ
|
|
10404907
|
|
બીજો ડોઝ
|
|
10013922
|
|
સાવચેતી ડોઝ
|
|
4736567
|
|
FLWs
|
|
પ્રથમ ડોઝ
|
|
18415248
|
|
બીજો ડોઝ
|
|
17535036
|
|
સાવચેતી ડોઝ
|
|
7447184
|
|
12-14 વર્ષ સુધીનું વય જૂથ
|
|
પ્રથમ ડોઝ
|
|
27534619
|
|
બીજો ડોઝ
|
|
4387961
|
|
15-18 વર્ષ સુધીનું વય જૂથ
|
|
પ્રથમ ડોઝ
|
|
58259733
|
|
બીજો ડોઝ
|
|
41747337
|
|
18 થી 44 વર્ષ સુધીનું વય જૂથ
|
|
પ્રથમ ડોઝ
|
|
555580353
|
|
બીજો ડોઝ
|
|
476585631
|
|
સાવચેતી ડોઝ
|
|
113334
|
|
45 થી 59 વર્ષ સુધીનું વય જૂથ
|
|
પ્રથમ ડોઝ
|
|
202896880
|
|
બીજો ડોઝ
|
|
187607925
|
|
સાવચેતી ડોઝ
|
|
404213
|
|
60 વર્ષથી વધુ ઉંમરના લાભાર્થી
|
|
પ્રથમ ડોઝ
|
|
126848678
|
|
બીજો ડોઝ
|
|
116875848
|
|
સાવચેતી ડોઝ
|
|
14545595
|
|
સાવચેતી ડોઝ
|
|
2,72,46,893
|
|
કુલ
|
|
1,88,19,40,971
ભારતનો સક્રિય કેસલોડ ઘટીને 16,279 થયો છે. દેશના કુલ પોઝિટિવ કેસના 0.04% સક્રિય કેસ છે.
પરિણામે, ભારતનો રિકવરી રેટ 98.75% છે. છેલ્લા 24 કલાકમાં 2,252 દર્દીઓ સ્વસ્થ થયા છે અને સાજા થયેલા દર્દીઓની કુલ સંખ્યા  હવે 4,25,25,563 છે.
છેલ્લા 24 કલાકમાં 2,927 નવા કેસ નોંધાયા છે.
છેલ્લા 24 કલાકમાં કુલ 5,05,065 કોવિડ-19 ટેસ્ટ કરવામાં આવ્યા હતા. ભારતે અત્યાર સુધીમાં 83.59 કરોડ  થી વધુ સંચિત પરીક્ષણો કર્યા છે.
સાપ્તાહિક અને દૈનિક સકારાત્મક દરોમાં પણ સતત ઘટાડો જોવા મળ્યો છે. દેશમાં સાપ્તાહિક સકારાત્મકતા દર હાલમાં 0.59% છે અને દૈનિક સકારાત્મકતા દર 0.58% હોવાનું નોંધાયું છે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 145
પ્રધાનમંત્રીનું કાર્યાલય
પ્રધાનમંત્રીએ સુશ્રી અરુણિમા સિંહાને એમનાં માઉન્ટ વિન્સન, એન્ટાર્કટિકા અભિયાન માટે તિરંગો સોંપ્યો
પ્રધાનમંત્રી શ્રી નરેન્દ્ર મોદીએ આજે નવી દિલ્હીમાં સુશ્રી અરુણિમા સિંહાને એમનાં માઉન્ટ વિનસન, એન્ટાકર્ટિકા અભિયાન માટે તિરંગો સોંપ્યો હતો.
શ્રી અરુણિમા સિંહા માઉન્ટ એવરેસ્ટ પર આરોહણ કરનાર પ્રથમ દિવ્યાંગ મહિલા છે. તેઓ આજે નવી દિલ્હીમાં પ્રધાનમંત્રીને મળ્યાં હતાં અને તેમણે એન્ટાર્કટિકાનાં પોતાનાં આગામી પર્વતારોહણ અભિયાન વિશે જાણકારી આપી હતી. શ્રી મોદીએ તેમની પ્રભાવશાળી ઉપલબ્ધિઓની પ્રશંસા કરી હતી અને તેમનાં નવા અભિયાન માટે શુભેચ્છા પાઠવી હતી.
સુશ્રી અરુણિમા સિંહાએ અગાઉ પાંચ મહાખંડોમાં સૌથી ઊંચા શિખરો પર આરોહણ કર્યું છે અને આ રીતે તેઓ આ પ્રકારની ઉપલબ્ધિ હાંસલ કરનારા પ્રથમ દિવ્યાંગ મહિલા બન્યા છે.
NP/RP
(Visitor Counter : 151
મંત્રીમંડળ
કેબિનેટે IT હાર્ડવેર માટે પ્રોડક્શન લિંક્ડ ઇન્સેન્ટિવ સ્કીમ – 2.0ને મંજૂરી આપી
માનનીય પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે આજે IT હાર્ડવેર માટે ઉત્પાદન લિંક્ડ ઇન્સેન્ટિવ સ્કીમ 2.0ને મંજૂરી આપી જેનો બજેટરી ખર્ચ રૂ. 17,000 કરોડ છે.
સંદર્ભ:
ભારતમાં ઈલેક્ટ્રોનિક્સ મેન્યુફેક્ચરિંગમાં છેલ્લા 8 વર્ષમાં 17% CAGR સાથે સતત વૃદ્ધિ જોવા મળી છે. આ વર્ષે તેણે ઉત્પાદનમાં મુખ્ય માપદંડ પાર કર્યો - 105 બિલિયન યુએસડી 
ભારત મોબાઈલ ફોનનું વિશ્વનું બીજું સૌથી મોટું ઉત્પાદક બન્યું છે. મોબાઈલ ફોનની નિકાસ આ વર્ષે 11 અબજ USD નો મોટો સીમાચિહ્ન પાર કરી ગઈ છે.
વૈશ્વિક ઈલેક્ટ્રોનિક્સ મેન્યુફેક્ચરિંગ ઈકોસિસ્ટમ ભારતમાં આવી રહી છે અને ભારત એક મોટા ઈલેક્ટ્રોનિક્સ ઉત્પાદન દેશ તરીકે ઉભરી રહ્યું છે.
મોબાઈલ ફોન માટે પ્રોડક્શન લિંક્ડ ઈન્સેન્ટિવ સ્કીમ ની સફળતાના આધારે કેન્દ્રીય કેબિનેટે આજે આઈટી હાર્ડવેર માટે PLI સ્કીમ 2.0ને મંજૂરી આપી છે.
મુખ્ય લક્ષણો:
IT હાર્ડવેર માટે PLI સ્કીમ 2.0 લેપટોપ, ટેબલેટ, ઓલ-ઇન-વન પીસી, સર્વર્સ અને અલ્ટ્રા સ્મોલ ફોર્મ ફેક્ટર ઉપકરણોને આવરી લે છે.
યોજનાનો અંદાજપત્રીય ખર્ચ રૂ. 17,000 કરોડ છે
આ યોજનાનો કાર્યકાળ 6 વર્ષનો છે
અપેક્ષિત વધારાનું ઉત્પાદન રૂ. 3.35 લાખ કરોડ
અપેક્ષિત વધારાનું રોકાણ રૂ. 2,430 કરોડ
અપેક્ષિત વધારાની સીધી રોજગાર 75,000 છે
મહત્વ:
ભારત તમામ વૈશ્વિક કંપનીઓ માટે વિશ્વસનીય સપ્લાય ચેઈન પાર્ટનર તરીકે ઉભરી રહ્યું છે. મોટી IT હાર્ડવેર કંપનીઓએ ભારતમાં મેન્યુફેક્ચરિંગ ફેસિલિટી સ્થાપવામાં ઊંડો રસ દાખવ્યો છે. દેશમાં સારી માંગ ધરાવતા મજબૂત IT સેવાઓ ઉદ્યોગ દ્વારા આને વધુ સમર્થન મળે છે.
મોટાભાગની મોટી કંપનીઓ ભારતમાં સ્થિત સુવિધામાંથી સ્થાનિક બજારોને ભારતમાં સપ્લાય કરવા તેમજ ભારતને નિકાસ હબ બનાવવા માંગે છે.
YP/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ નાગરિકોને તેમના સોશિયલ મીડિયા ડીપીને ત્રિરંગામાં બદલવાની વિનંતી કરી
પ્રધાનમંત્રી શ્રી નરેન્દ્ર મોદીએ હર ઘર તિરંગાની ઉજવણી માટે સામૂહિક ચળવળ તરીકે તમામ નાગરિકોને તેમના સોશિયલ મીડિયા ડીપીને ત્રિરંગામાં બદલવા વિનંતી કરી છે.
પ્રધાનમંત્રીએ ટ્વિટ કર્યું; “આજે 2જી ઓગસ્ટ ખાસ છે! એવા સમયે જ્યારે આપણે આઝાદી કા અમૃત મહોત્સવની ઉજવણી કરી રહ્યા છીએ, આપણું રાષ્ટ્ર #હરઘર તિરંગા માટે તૈયાર છે, જે આપણા ત્રિરંગાની ઉજવણી માટે એક સામૂહિક ચળવળ છે. મેં મારા સોશિયલ મીડિયા પેજ પર ડીપી બદલ્યો છે અને તમને બધાને તે જ કરવા વિનંતી કરું છું.”
SD/GP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
ઈરાનના વિદેશ મંત્રીએ પ્રધાનમંત્રી શ્રી સાથે મુલાકાત કરી
ઈસ્લામિક રિપબ્લિક ઓફ ઈરાનના વિદેશ મંત્રી મહામહિમ હોસૈન અમીરાબ્દોલ્લાહિયન, જેઓ ભારતની સત્તાવાર મુલાકાતે છે, તેમણે આજે પ્રધાનમંત્રી શ્રી નરેન્દ્ર મોદી સાથે સૌજન્ય મુલાકાત કરી.
મહાનુભાવનું સ્વાગત કરતાં, પ્રધાનમંત્રીએ ભારત અને ઈરાન વચ્ચે લાંબા સમયથી ચાલતા સાંસ્કૃતિક અને સાંસ્કૃતિક સંબંધોને ઉષ્માપૂર્વક યાદ કર્યા. બંને નેતાઓએ ચાલી રહેલી દ્વિપક્ષીય સહયોગ પહેલ અંગે ચર્ચા કરી. પ્રધાનમંત્રીએ ભારપૂર્વક જણાવ્યું હતું કે કોવિડ પછીના સમયમાં બંને દેશોએ આદાનપ્રદાનને વેગ આપવા માટે કામ કરવું જોઈએ.
પ્રધાનમંત્રીએ ઈરાનના વિદેશ મંત્રીને મહામહિમ રાષ્ટ્રપતિ ઈબ્રાહિમ રાઈસીને પણ તેમની શુભેચ્છાઓ મોકલવા વિનંતી કરી અને ઈરાનના રાષ્ટ્રપતિને વહેલી તકે મળવાની આશા વ્યક્ત કરી.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રવાસન મંત્રાલય
પ્રવાસન મંત્રાલયે “દેખો અપના દેશ” વેબિનાર શ્રેણી અંતર્ગત બીજા વેબિનારનું આયોજન કર્યું
વેબિનારનું શીર્ષક હતું – “કલકત્તા – સંસ્કૃતિઓનું સંગમ”
ભારતીય નાગરિકો પોતાના દેશને વધુ સારી રીતે જાણે અને પ્રવાસન ક્ષેત્રના વિવિધ પાસાં અંગે પ્રવાસન ઉદ્યોગ, વિદ્યાર્થીઓ અને સામાન્ય લોકો સહિત જુદા-જુદા હિતધારકોના જ્ઞાનમાં વધારો થાય તે હેતુસર ભારત સરકારનું પ્રવાસન મંત્રાલય હાલમાં ‘દેખો અપના દેશ’ વિષય અંતર્ગત વેબિનારની શ્રેણીનું આયોજન કરી રહ્યું છે.
આ શ્રેણીના બીજા વેબિનાર ‘કલકત્તા- સંસ્કૃતિઓનો સંગમ’નું આયોજન આજે શ્રી ઇફ્તેખાર અહેસાન, શ્રી ઋત્વિક ઘોષ અને કલકત્તા વૉક્સના શ્રી અનિરબાન દત્તા દ્વારા કરવામાં આવ્યું હતું. કલકત્તા ઉપર આયોજિત વેબિનારે કલકત્તાના વિકાસમાં વિવિધ સમુદાયોએ આપેલા મહત્વપૂર્ણ પ્રદાનની રસપ્રદ બાબતો ઉજાગર કરી હતી.
વેબિનારને 2700 રજિસ્ટ્રેશન અને 1800થી વધારે સ્પર્ધકો સાથે ખૂબ જ સારો પ્રતિભાવ પ્રાપ્ત થયો હતો.
18મી એપ્રિલ, 2020ના વિશ્વ વારસા દિવસના પ્રસંગે બે વેબિનાર્સની અંતિમ પસંદગી કરવામાં આવી છે. પ્રથમ સત્રનું આયોજન સ્ટોરીટ્રેઇલ્સ દ્વારા સવારે 11-00થી 12-00 વાગ્યા દરમિયાન ‘મમલ્લપુરમના સ્મારકો – પથ્થરોમાં કંડારાયેલી કથા’ના વિષય ઉપર કરવામાં આવશે. જ્યારે બીજા સત્રનું આયોજન બપોરે 12-00થી 01-00 ‘વૈશ્વિક ધરોહર અને હુમાયુના મકબરા ખાતે ટકાઉ પ્રવાસન’ ઉપર સંસ્કૃતિ સંબંધિત આગા ખાન ટ્રસ્ટના સીઇઓ શ્રી રતિશ નંદા દ્વારા રજૂ કરવામાં આવશે.
આ વેબિનાર શ્રેણી આપણાં અતૂલ્ય ભારતની સંસ્કૃતિ અને વારસાના વિવિધ સ્થાનો અને અસલી ઊંડાણ અને તેના વિસ્તાર અંગે મહત્ત્વપૂર્ણ માહિતી પૂરી પાડે છે. પ્રથમ વેબિનારનું આયોજન 14મી એપ્રિલ, 2020ના રોજ ‘શહેરોના શહેર – દિલ્હીની પર્સનલ ડાયરી’ના શીર્ષક હેઠળ કરવામાં આવ્યું હતું. આ સત્રનો મુખ્ય હાર્દ પ્રવાસન જાગૃતિ અને સામાજિક ઇતિહાસ ઉપર આધારિત હતો.
‘દેખો અપના દેશ’ વેબિનાર શ્રેણી અંગે માહિતી ભારત સરકારના પ્રવાસન મંત્રાલયના સોશિયલ મીડિયા પેજ અતૂલ્ય ભારત ઉપર નિયમિત પ્રકાશિત કરવામાં આવે છે.
GP/DS
(Visitor Counter : 177
આંકડાશાસ્ત્ર અને કાર્યક્રમ અમલીકરણ મંત્રાલય
આંકડા અને કાર્યક્રમ અમલીકરણ મંત્રાલય, અમદાવાદ દ્વારા આંતરરાષ્ટ્રીય યોગ દિવસ, 2023ની ઉજવણી
પ્રાદેશિક કાર્યાલય, નેશનલ સેમ્પલ સર્વે ઓફિસ , આંકડા અને કાર્યક્રમ અમલીકરણ મંત્રાલય, અમદાવાદ દ્વારા આંતરરાષ્ટ્રીય યોગ દિવસ, 2023ની ઉજવણી M/o આયુષ દ્વારા સૂચિત પ્રવૃત્તિઓ મુજબ રેડક્રોસ સોસાયટી, અમદાવાદ દ્વારા સંચાલિત વાત્સલ્ય વૃદ્ધાશ્રમ, વાડજના સહવાસીઓ માટે યોગ સત્રનું આયોજન કરીને કરવામાં આવી હતી. નેશનલ સેમ્પલ સર્વે ઓફિસ ની પ્રાદેશિક કાર્યાલયના ઉપ મહાનિદેશક અને પ્રાદેશિક વડા શ્રી એસ. કે. ભાણાવત, ઉપ નિદેશક શ્રી જે. એસ. હોનરાવ અને સહાયક નિદેશક શ્રી એ. જે. પરમારે પણ તેમાં ભાગ લીધો હતો.
શિવાનંદ આશ્રમ, અમદાવાદના યોગ પ્રશિક્ષક શ્રી વિજય જાજલને સત્ર આપવા માટે આમંત્રણ આપવામાં આવ્યું હતું. આ સત્ર દરમિયાન રોજેરોજ યોગાસન કરવાના મહત્વ અને ફાયદાઓ પર પ્રકાશ પાડવામાં આવ્યો હતો. ઉપરાંત, આસનો જે ખાસ કરીને વૃદ્ધ વ્યક્તિઓ માટે ફાયદાકારક છે તે શીખવવામાં આવ્યા હતા અને તેનું નિદર્શન કરવામાં આવ્યું હતું. આ કાર્યક્રમમાં તમામ સ્પર્ધકોએ ઉત્સાહભેર ભાગ લીધો હતો. તે ઉપરાંત પ્રાદેશિક કાર્યાલય, અમદાવાદ અને તેના જામનગર અને રાજકોટ સ્થિત પેટા પ્રાદેશિક કાર્યાલયના કાર્યાલયમાં પણ યોગ દિવસની ઉજવણી કરવામાં આવી હતી જેમાં અધિકારીઓએ યોગ કર્યા હતા.
પ્રધાનમંત્રીનું કાર્યાલય
પીએમઇન્ડિયા બહુભાષી વેબસાઇટ હવે 13 ભાષાઓમાં ઉપલબ્ધ
પ્રધાનમંત્રીની અધિકૃત વેબસાઇટનું આસામી અને મણિપુરી સંસ્કરણ શરૂ
પ્રધાનમંત્રી શ્રી નરેન્દ્ર મોદીની સત્તાવાર વેબસાઇટ www.pmindia.gov.in નું આજે આસામી અને મણિપુરી ભાષાઓનું સંસ્કરણ શરૂ કરવામાં આવ્યું હતું. હવે વેબસાઇટ આસામી અને મણિપુરી ભાષામાં પણ સુલભ થઈ શકશે, જે આ બંને રાજ્યોનાં નાગરિકો તરફથી મળેલી વિનંતીઓને ધ્યાનમાં રાખીને શરૂ કરવામાં આવી છે.
આજે બે ભાષાઓનાં સંસ્કરણનો ઉમેરો થવાની સાથે પીએમઇન્ડિયા વેબસાઇટ હવે અંગ્રેજી અને હિંદી ઉપરાંત 11 પ્રાદેશિક ભાષાઓમાં ઉપલબ્ધ છે – આસામી, બંગાળી, ગુજરાતી, કન્નડ, મલયાલમ, મણિપુરી, મરાઠી, ઓડિયા, પંજાબી, તમિલ અને તેલુગુ.
આ 11 પ્રાદેશિક ભાષામાં વેબસાઇટ નીચેની લિન્ક પરથી પ્રાપ્ત થઈ શકશે
Assamese: http://www.pmindia.gov.in/asm/
Bengali: http://www.pmindia.gov.in/bn/
Gujarati: http://www.pmindia.gov.in/gu/
Kannada: http://www.pmindia.gov.in/kn/
Marathi: http://www.pmindia.gov.in/mr/
Malayalam: http://www.pmindia.gov.in/ml/
Manipuri: http://www.pmindia.gov.in/mni/
Odia: http://www.pmindia.gov.in/ory/
Punjabi: http://www.pmindia.gov.in/pa/
Tamil: http://www.pmindia.gov.in/ta/
Telugu: http://www.pmindia.gov.in/te/
પ્રધાનમંત્રી શ્રી નરેન્દ્ર મોદી દેશનાં મહત્તમ નાગરિકો સુધી તેમની ભાષામાં પહોંચવા અને તેમની સાથે આદાનપ્રદાન કરવા સતત પ્રયાસરત છે અને આ પહેલ તેનો જ ભાગ છે. આ સાથે દેશનાં તમામ વિસ્તારોમાં લોકો અને પ્રધાનમંત્રી વચ્ચે લોકોનાં કલ્યાણ અને વિકાસ સાથે સંબંધિત વિવિધ મુદ્દાઓ પર આદાનપ્રદાન વધશે એવી અપેક્ષા છે.
NP/J.khunt/GP/RP
(Visitor Counter : 192
પ્રધાનમંત્રીનું કાર્યાલય
પ્રધાનમંત્રીની અમેરિકન એસ્ટ્રોફિઝિસિસ્ટ, લેખક અને વિજ્ઞાન કોમ્યુનિકેટર શ્રી નીલ ડી ગ્રાસે ટાયસન સાથે મુલાકાત
પ્રધાનમંત્રી શ્રી નરેન્દ્ર મોદીએ આજે અમેરિકાના ન્યૂયોર્કમાં અગ્રણી અમેરિકન એસ્ટ્રોફિઝિસિસ્ટ, લેખક અને વિજ્ઞાન કોમ્યુનિકેટર શ્રી નીલ ડી ગ્રાસે ટાયસન સાથે મુલાકાત કરી.
પ્રધાનમંત્રી અને શ્રી ટાયસને યુવાનોમાં વૈજ્ઞાનિક સ્વભાવ કેળવવા પર મંતવ્યોનું આદાનપ્રદાન કર્યું. તેઓએ ભારત દ્વારા હાથ ધરવામાં આવેલા વિવિધ અવકાશ સંશોધન મિશન સહિત અવકાશ ક્ષેત્રે ભારતની ઝડપી પ્રગતિ અંગે વિસ્તૃત ચર્ચા કરી હતી.
પ્રધાનમંત્રી અને શ્રી ટાયસને ભારતની નવી શરૂ કરેલી રાષ્ટ્રીય અવકાશ નીતિ હેઠળ ખાનગી ક્ષેત્ર અને શૈક્ષણિક સહયોગ માટેની તકો અંગે પણ ચર્ચા કરી હતી.
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(